钦定古今图书集成/理学汇编/学行典/第198卷 > 吴肇德
## 钦定古今图书集成/理学汇编/学行典/第198卷 > 吴肇德

按《潮州府志》：“吴肇德，号慕松，海阳人。嘉靖间，倭贼入寇，德年十馀，其父挈同幼弟避乱入郡，家徒壁立，父
命学贾以赡家人，德遂遍行吴越，江右，生计稍裕。父
卒，悉出其所自创产业五分之。季弟三侄与德之子
各受其一，曰：‘弟侄皆出自一本，且齿又相等，而食指
悉均，吾何异视哉？茹淡衣粗，慷慨好施与。为人排难
解纷，竭尽心力，老而不倦，子孙多文学’”，盖孝友之报
也。